Kamu bisa jelasin ke aku soal Tottenham Hotspur F.C. dalam bahasa melayu?

Tottenham Hotspur Football Club  ialah sebuah kelab bola sepak Inggeris berpangkalan di Tottenham, London. Kelab ini beraksi di dalam Liga Perdana Inggeris. Kelab ini bermain di Stadium Wembley untuk musim 2017–18 selepas stadium White Hart Lane dirobohkan untuk pembinaan stadium baru di tapak yang sama.

Diasaskan pada tahun 1882, Tottenham memenangi Piala FA buat pertama kali pada tahun 1901, menjadikan mereka satu-satunya kelab bukan liga untuk berbuat demikian sejak pembentukan the Football League pada tahun 1888. Tottenham merupakan kelab pertama pada abad ke-20 untuk meraih kejayaan berganda Piala Liga dan FA dengan memenangi kedua-dua pertandingan itu pada musim 1960–61. Selepas berjaya mempertahankan kejuaraan Piala FA pada tahun 1962, mereka menjadi kelab British pertama untuk memenangi pertandingan kelab UEFA pada tahun 1963 – Piala Juara-Juara UEFA. Pada tahun 1967 mereka memenangi Piala FA buat kali ketiga semasa era 1960–an. Semasa era 1970–an, Tottenham memenangi dua Piala Liga dan merupakan juara pertama Piala UEFA pada tahun 1972, menjadikan mereka kelab British pertama untuk memenangi dua trofi berbeza Eropah. Semasa era 1980–an, Spurs memenangi beberapa trofi: Piala FA dua kali, Perisai Komuniti FA dan Piala UEFA pada tahun 1984. Semasa era 1990–an, kelab ini memenangi Piala FA dan Piala Liga. Mereka memenangi Piala Liga sekali lagi pada tahun 2008.Tottenham berjaya mencipta sejarah kelab tersebut selepas berjaya ke peringkat akhir Champions League buat kali pertama dalam sejarah mereka pada musim 2018-19 namun tewas kepada Liverpool 0-2

Moto Latin kelab adalah Audere est Facere (lit: "To Dare Is to Do"). Kelab ini mempunyai persaingan yang lama dengan jiran berdekatan Arsenal, dengan perlawanan di antara kedua-dua pasukan dipanggil Derby London Utara.